**Монноос ХК-ийн 2019 оны үйл ажиллагааны тайлан**

 Монноос ХК нь 2019 онд үндсэн үйл ажиллагаа буюу ноос угаах үйлдвэрлэлээ явуулж чадаагүй. 2018 онд хийсэн ноос угаах тоног төхөөрөмж, шугамынхаа засварын ажлуудыг үргэлжлүүлэн хийж дуусгалаа.

 Ноос угаах үйл ажиллагаанд шаардлагатай гаднах уурын шугамын техникийн нөхцөлийг гаргуулж Улаанбаатар хотын хот төлөвлөлт болон ТЭЦ-III-аас холбогдох зөвшөөрлийг авсан болно.

**I. Монноос ХК-ийн 2019 оны үйл ажиллагаанууд**

1.1. Нийт 14 аж ахуйн нэгж, иргэнд гаднах талбай болон байр, агуулахыг түрээслэн ажилласан болно.

1.2. Компаний орлого зарлагыг 2018 онтой харьцуулан үзүүлбэл:

(мянган төгрөг)

|  |  |  |  |  |
| --- | --- | --- | --- | --- |
| № | Үзүүлэлт | 2018 он | 2019 он | Зөрүү |
| Төгрөг | Хувиар |
| 1 | Орлого | 112,445.5 | 117,8 сая | 5,4 сая |  |
| 2 | Зарлага | 110,990.9 | 116,5 сая | 5,6 сая |  |
| 3 | Нийт ашиг (алдагдал) | 1,454.6 | 1,3 сая | (-0,1 сая) |  |

1.3. Монноос ХК нь түрээслэгч нартай дулаан, цахилгаан, ус, хог тээвэрлэлтийн болон түрээсийн төлбөр тооцоог хийж сар бүр төлөбрийг нэхэмжилж авч байсан болно.

1.4. Өвлийн бэлтгэл ажлын хүрээнд гаднах инженерийн шугам сүлжээнд хэсэгчилсэн засвар үйлчилгээг хийж байсны үр дүнд хүйтний улиралд шугам хоолойнд хөлдөлт гэх мэт гэмтэл гараагүй болно.

1.5. Монноос ХК-ийн нисэх дэх газрын гэрээ, гэрчилгээг 15 жилээр шинэчлэн сунгуулав.

1.6. Монноос ХК-ийн үйлдвэрийн барилга байгууламж бүхий 5 газрын гэрээ гэрчилгээг Засгийн газрын 182-р тогтоолын дагуу шинэчлэн гаргуулав.

1.7. Монноос ХК-ийн үл хөдлөх хөрөнгийн татвар болох 72,6 сая төгрөг (Шүүхийн шийдвэр гүйцэтгэх албаны гүйцэтгэлд байсан) болон газрын төлбөрийн үлдэгдэл өр болох 32,6 сая төгрөг гэх мэт өрүүдийг “Ариг гал” ХК –тай хийсэн хоороондын тооцоогоор барагдуулж дуусгав.

1.8. Сар бүр ХУД-ийн ТҮК-тэй хийсэн гэрээний үндсэн дээр хогийн цэгт хуримтлагдсан хогийг ачуулж байсан болно.

1.9. 1800 м2 талбай бүхий хүйтэн агуулахын байрыг “Блю скай хавтан” ХХК-тай албан ёсоор түрээсийн гэрээ байгуулан бодит орлого авч байх боломж бүрдсэн болно. 1800м2х2,000 төгрөг= 3,6 сая төгрөгийн түрээс авна.

**II. Ноос угаах үйлдвэрлэлийн тухай.**

2.1. Ноос угаах шугамын гаднах уурын шугамын техникийн нөхцөлийн дагуу шинэ уурын шугамыг дулааны улирал эхлэхээр шинэчлэн солисоноор сард 27,000 кг буюу жилдээ 324,000 кг ноос угаах хүчин чадал бүхий ноос угаах үйлдвэрлэлийн үйл ажиллагааг эхлүүлэх боломжтой боллоо.

**III. Найман давхар оффисын барилгын талаар.**

3.1. Монноос ХК-ийн 8 давхар оффисын барилгын доторхи байгууламжийн өөрчлөлтийн зураг төслийг хийлгэсэн болно.

3.2. Уг барилгын чанар байдлын дүгнэлтийг хийлгэхээр холбогдох байгууллагатай гэрээ байгуулсан бөгөөд 2020 оны эхний улиралд уг ажлыг гүйцэтгүүлэх болно.

 Энэхүү дүгнэлтэнд үндэслэн 8 давхар оффисын барилгыг орон сууц, цэцэрлэг гэх мэт зориулалтаар өөрчлөн шинэчлэх засварын ажлыг эхлүүлнэ.

**IV. Монноос ХК-ийн 2019 онд хийхээр төлөвлөж байсан ажлуудын биелэлт.**

4.1. “Нолго” ХХК-аар дамжуулан өндөр тарифаар цахилгааны хангалт авч алдагдалд орж байсанг болиулж “Ариг гал” ХК-аас цахилгааны тэжээл авах талаар “Ариг гал” ХК-аас зөвшөөрөл авсан бөгөөд одоогийн байдлаар уг цахилгааны кабелийн шугам тавих төсөл тооцоог хийж байгаа болно.

4.2. Угаах үйлдвэрлэлийн дотоод уурын шугамыг шинэчлэн засварласан.

4.3. Ноос угаах үйлдвэрлэлийн дулаан, уур, усны гэрээг үйлдвэрлэлийн дулаан, уур, усны гэрээг үйлдвэрлэл эхлэхээр байгуулах болно.

4.4. КНС-д нөөц насос авч тавьсанаар хүчин чадлыг ихэсгэсэн болно.

4.5. Хөрсний усны асуудлыг шийдвэрлэх боломжгүй байна.

4.6. Өвлийн бэлтгэл ажлын хүрээнд 20 орчим метр шугам хоолойг шинэчлэн сольсон болно.

4.7. Дулааны ялтсан бойлорын үлдэгдэл өрийг төлж барагдуулсан бөгөөд бойлорын ажлын дугуйг шинэчилэн сольсон.

4.8. Нисэх дэх эзэмшил газрын гэрээг шинэчлэн сунгасан. Ашиглалтыг шийдвэрлээгүй болно.

4.9. Харуулын байрыг засварлан харуулуудыг уг байранд байршуулдаг болов.

4.10. Ноос угаах шугамыг бүрэн ажилд оруулаагүй тул уг үйл ажиллагааг “Кашмер холдинг” ХХК-аар хийлгэж байгаа болно.

**V. Монноос ХК-ийн 2020 онд төлөвлөж байгаа ажлууд**

5.1. Гаднах уурын шугамыг шинэчлэн хийснээр ноос угаах шугамыг ажиллуулж эхлэх

5.2. 8 давхар оффисын барилгын чанар байдлын дүгнэлтийг гаргуулж түүнд үндэслэн шаардлагатай засварыг хийлгэх

5.3. Цахилгаан хангалтыг Орхон дээд сургуулиар дамжуулан “Ариг гал” ХК-ийн тэжээлийн шугамаас авах ажлыг гүйцэтгэх.

5.4. Боломжит бүх талбай, обьектыг түрээслэж орлогыг нэмэгдүүлэх